作者：赵必□
词牌/韵律：贺新郎

paragraphs: 沙上盟鸥鹭。
笑吟翁、梦今不到，草堂深处。
金屋重重春睡暖，傍翠偎香步步。
已自摘、蟠桃三度。
旧日画眉情性在，更君房、妙绝文章语。
消受得，乘鸾侣。
楼中燕燕谁家住。
又从新、移根换叶，栽花千树。
第一信风春事觉，莫遣绿羞红污。
早早做、阑干遮护。
天上姻缘千里合，喜乘槎、先入银河路。
人似玉，衣金缕。